
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 154 
                                                                din 29 iulie 2021
     privind prelungirea unor contracte de închiriere, încheiate cu persoane fizice

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.327/08.07.2021 și la Consiliul Local Sighișoara cu nr. 20.487/20.07.2021, de referatul de aprobare, înregistrat cu nr. 19.329/08.07.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere că, în exercitarea atribuțiilor conferite prin art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere cererea formulată de doamna Sandu Rodica, titulară a ÎNTREPRINDERII FAMILIALE SANDU A RODICA, înregistrată la Municipiul Sighișoara cu nr. 18.638/05.07.2021, cu referire la prelungirea contractului de închiriere nr. 1054/2007, așa cum a fost modificat și completat prin actele adiționale nr. 1 – 10, având ca obiect terenul ocupat de construcția – chioșc comercializare flori, în suprafață de 4 mp., situat în Municipiul Sighișoara, str. 1 Decembrie 1918 f.nr., al cărui termen expiră la data de 15.07.2021;

Având în vedere că se impune prelungirea unor contracte de închiriere, încheiate cu persoane fizice având ca obiect: terenul aferent locuinței – apartamentul nr. IV, situat în Municipiul Sighișoara, str. Ecaterina Varga nr. 21, terenul ocupat de construcția – scări de acces la apartamentul nr. I, situat în Municipiul Sighișoara, str. Gării, nr 20, respectiv terenul ocupat de construcția – garaj, situat în Municipiul Sighișoara, str. Nouă f.nr., cu poziția în plan nr. 11, al căror termen va expira la data de 31.07.2021;

Având în vedere clauza din contractele de închiriere, al căror termen expiră la data de  15.07.2021, respectiv la data de 31.07.2021, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilele de natură – terenuri, antemenționate, se află în intravilanul Municipiului Sighișoara – domeniul public și privat;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 19.328/08.07.2021, prin care se propune prelungirea unor contracte de închiriere, încheiate cu persoane fizice;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. (1) Se aprobă prelungirea contractului de închiriere nr. 1054/2007, așa cum a fost modificat și completat prin actele adiționale nr. 1 – 10, încheiat cu doamna SANDU RODICA, titulară a Întreprinderii Familiale Sandu A Rodica, având ca obiect terenul ocupat de construcția – chioșc comercializare flori, proprietatea chiriașului, în suprafață de 4 mp., situat în Municipiul Sighișoara, str. 1 Decembrie 1918 f.nr., al cărui termen expiră la data de 15.07.2021. 

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 13/2011, așa cum a fost modificat și completat prin actul adițional nr. 1/2016, încheiat cu domnul CHELEMEN ȘTEFAN, având ca obiect terenul cu destinația de curți – construcții, aferent apartamentului nr. IV din corpul C, proprietatea chiriașului, situat în Municipiul Sighișoara, str. Ecaterina Varga nr. 21, înscris în C.F. nr. 9872 Sighișoara, sub nr. top. 2184/2/2, 2185/2, 2186/2, nr. cad. 2003, în suprafață indiviză de 225 mp. din suprafața totală de 1426 mp., al cărui termen va expira la data de 31.07.2021.

(2) Chiria este cea stabilită prin contractul de închiriere și va fi indexată cu indicele de inflație anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. (1) Se aprobă prelungirea contractului de închiriere nr. 715/2006, așa cum a fost modificat și completat prin actele adiționale nr. 1/2011 și nr. 2/2016, încheiat cu domnul PAUL WERNER, având ca obiect terenul în suprafață de 2 mp., ocupat de construcția – scări de acces la apartamentul nr. I, înscris în C.F. nr. 2526/I Sighișoara, sub nr. top. 3142/1 – 3142/2/1/I, proprietatea chiriașului, situat în Municipiul Sighișoara, str. Gării, nr. 20, al cărui termen va expira la data de 31.07.2021.

(2) Chiria este cea stabilită prin contractul de închiriere și va fi indexată cu indicele de inflație anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 4. (1) Se aprobă prelungirea contractului de închiriere nr. 720/2006, așa cum a fost modificat și completat prin actele adiționale nr. 1/2011 și nr. 2/2016, încheiat cu doamna MṺLLER ADINA, având ca obiect terenul în suprafață de 15 mp., ocupat de construcția – garaj, situat în Municipiul Sighișoara, str. Nouă f.nr., cu poziția în plan nr. 11, al cărui termen va expira la data de 31.07.2021.

(2) Chiria este cea stabilită prin contractul de închiriere și va fi indexată cu indicele de inflație anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;
  6 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;
  1 ex. Biroul Juridic.
16 ex.
B.A.  
